**Pitanja i odgovori na Poziv „Jačanje socijalnog dijaloga – faza II“**

pristigla putem [esf@mrms.hr](mailto:esf@mrms.hr) do 12. siječnja 2015.

|  |  |
| --- | --- |
| **PITANJA** | **ODGOVORI** |
| 1. U uputama za prijavitelje je navedeno kako su jedinice regionalne i lokalne samouprave prihvatljivi prijavitelji. Znači li to da se gradovi i županije mogu prijaviti kao aplikanti  s obzirom da je uputama navedeno kako u svojem temeljnome aktu moraju imati definirano neprofitno djelovanje? | Molimo pogledati Izmjene natječajne dokumentacije objavljene 02. siječnja 2015. godine na stranici [www.strukturnifondovi.hr](http://www.strukturnifondovi.hr) |
| 2. Zamolio bih vas da objavite ispravak Uputa za prijavitelje poziva na dostavu projektnih prijedloga „Jačanje socijalnog dijaloga – faza II“, kojim biste uklonili proturječnost u vezi prihvatljivosti organizacija civilnog društva kao projektnih partnera, koja trenutno postoji između točaka 4.1 i 4.2. Točka 4.1. naime izričito isključuje organizacije civilnog društva (tj. osim socijalnih partnera) kao neprihvatljive bilo u svojstvu prijavitelja, bilo projektnog partnera, dok ih točka 4.2 navodi kao prihvatljive partnere. Budući da je ovo radi potencijalno veliku razliku u postupku pripreme projekta, bilo bi nekorektno prema potencijalnim prijaviteljima ostaviti ovu proturječnost otvorenom do krajnjeg roka za objavu odgovora na pitanja (7 dana prije roka za podnošenje prijava). | Molimo pogledati Izmjene natječajne dokumentacije objavljene 02. siječnja 2015. godine na stranici [www.strukturnifondovi.hr](http://www.strukturnifondovi.hr) |
| 3. Molim pojašnjenje mogu li sveučilišta i fakulteti, odnosno javni znanstveni instituti biti partneri na projektu? Sudeći prema Uputama za prijavitelje, to nije moguće. Međutim, ako je ta interpretacija točna, onda je ta odredba u diskrepanciji s odredbom o ciljnim skupinama poziva gdje su među ostalima navedene i „akademska zajednica i institucije koje se bave istraživanjem radnih odnosa, radnog zakonodavstva i prikupljanjem statističkih podataka“. Dok sve ostale ciljne skupine mogu biti i prijavitelji ili partneri na projektu, za akademske institucije to nije moguće. Molim pojašnjenje na koji način se onda mogu ostvariti ciljevi poziva u smislu uključivanja navedene ciljne skupine. Ako to nije moguće ostvariti, onda molim objavu ispravljenih Uputa za prijavitelje. | Partneri na projektu i ciljane skupine poziva, u odnosu na uvjete i ciljeve poziva, mogu biti drugačije definirani u okviru Uputa za prijavitelje.  Naime, ciljane skupine projekta određuju se kao organizacije ili pojedinci na koje projekt neposredno utječe, koji su na neki način uključeni u provedbenu fazu projekta, te da od projekta imaju koristi.  Molimo također pogledati Izmjene natječajne dokumentacije objavljene 21. siječnja 2015. godine na stranici [www.strukturnifondovi.hr](http://www.strukturnifondovi.hr) |
| 4. Budući da sam pregledala sadržaj predmetnog natječaja, voljela bih provjeriti zadovoljava li naš projekt vaše natječajne uvjete i može li se prilagoditi i na koji način.  Radi se o projektu civilne udruge Istra Inspirit kojeg radimo u suradnji sa gradskim vrtićima, muzejima, umjetničkim udrugama, Sveučilištem Juraj Dobrila i lokalnom upravom.  Obogaćujemo nastavni program osnovnih škola i vrtića, ponajviše u ruralnim dijelovima Istre gdje su kulturni sadržaji manje dostupni, te bismo kroz projekt omogućili i djeci čiji su roditelji slabijeg imovinskog statusa kvalitetne sadržaje predstava i interaktivnih radionica na temu mitske prošlosti i starih priča iz Istre. Svaka radionica je prilika za naučiti više o zavičajnoj prošlosti, običajima, geografiji te literarnom stvaralaštvu u Istri. Kroz igru i zabavu djeca se uče i sudjeluju u putujućem cirkusu.  U projekt se mogu uključiti još brojni socijalni partneri kao što je tekstilna industrija koja zapošljava osobe sa invaliditetom kao i studenti fakulteta managementa koji mogu raditi case stady-eve na određene teme i dobiti vrijedno znanje o socijalnom partnerstvu na djelu.  Ovo je okosnica projekta a mene bi zanimalo ako to dotiče zahtjeve i ciljeve ovog natječaja. | Sukladno Uputama za prijavitelje, točka 4.1 Kriteriji prihvatljivosti prijavitelja Izmjena natječajne dokumentacije od 02. siječnja 2015. godine udruge, osim udruga sindikata i poslodavaca, nisu prihvatljivi prijavitelji na ovaj poziv za dostavu projektnih prijedloga, već su samo prihvatljive kao potencijalni partneri.  Ujedno, kao i što sam naziv projekta upućuje - „Jačanje socijalnog dijaloga –faza II“, prihvatljive aktivnosti usmjerene su na jačanje kapaciteta i sposobnosti socijalnih partnera, povećanje učinkovitosti i održivosti dijaloga između hrvatskih socijalnih partnera, te poboljšanje organizacijskih sposobnosti s naglaskom na pozitivan doprinos bipartitnim i tripartitnim procesima socijalnog dijaloga. |
| 5. Pišem u vezi evropskog projekta HR5.1.03- Nije nam jasno kako i gdje dostaviti pitanje sa rokom 29. siječnja 2015. dali se mora ispuniti on line formular na ovoj web stranici <https://scf-wf.mrrfeu.hr/ap> ? A projekt onda dostaviti do 12. veljače 2015. ili se mora odmah sve zajedno predati? | Pitanja se dostavljaju sukladno propisanom točkom 5.2 Dodatne informacije (Pitanja i odgovori) gdje se navodi da pitanja mogu biti poslana elektroničkom poštom najkasnije 14 kalendarskih dana prije isteka roka na dostavu prijava na adresu [esf@mrms.hr](mailto:esf@mrms.hr), s napomenom „Pitanja i odgovori“ i brojem poziva u predmetu, a rok 29. siječnja 2015. godine naveden je kao najkasniji indikativan rok za dostavu pitanja.  Također, slijedom Uputa za prijavitelje, sama projektna prijava mora se dostaviti do 12. veljače 2015. godine. |